પિતૃને પ્રસન્ન કરવા અને તેમનો આશિર્વાદ મેળવવા માટે વર્ષના 16 દિવસ શ્રાદ્ધપક્ષ તરીકે ઉજવાય છે. શ્રાદ્ધપક્ષ ભાદરવા વદ એકમથી અમાસ સુધી 15 દિવસ હોય છે અને તેમાં પૂનમના શ્રાદ્ધ માટે ભાદ્રપદ શુક્લ પૂર્ણિમાનો પણ સમાવેશ કરવામા આવે છે, આ રીતે શ્રાદ્ધ પક્ષ કુલ 16 દિવસનો હોય છે. આ 16 દિવસ ધરતી પર રહેતા મનુષ્યો પોતાના મૃત પરિજનો એટલે કે પિતૃઓ માટે પિંડદાન, તર્પણ, બ્રાહ્મણ ભોજ, ગરીબોને દાન વગેરે જેવા કર્મો કરે છે જેથી પિતૃઓ ખુશ થઈ તેમને આશિર્વાદ આપે છે. શ્રાદ્ધપક્ષમાં પિંડદાન, તર્પણ વગેરે યોગ્ય અને જાણકાર કર્મકાંડી પંડિતથી જ કરાવવું જોઈએ, ઉપરાંત તમારે પણ કેટલીક વાતોનું ધ્યાન રાખવું જોઈએ. ઘણી વાતો એવી છે કે જેનાથી પિતૃઓ નારાજ થઈ શકે છે, પરિણામે શાસ્ત્રોમાં શ્રાદ્ધ દરમિયાન કેટલીક વાતોનું ધ્યાન રાખવાનું હોય છે. આ વાતો કઈ હોય છે જે અંગે આજે અમે તમને જણાવીશું.